Jelgavā, 2016.gada 30.jūnija (prot. Nr.7/3)

**JELGAVAS PILSĒTAS PAŠVALDĪBAS 2016.GADA 30.JŪNIJA**

 **SAISTOŠIE NOTEIKUMI Nr.16-16**

**„GROZĪJUMI JELGAVAS DOMES 2007.GADA 28.DECEMBRA**

**SAISTOŠAJOS NOTEIKUMOS Nr.185**

**„PAR JELGAVAS PILSĒTAS PAŠVALDĪBAS NODEVĀM””**

Izdoti saskaņā ar likuma "[Par nodokļiem un nodevām](http://likumi.lv/ta/id/33946-par-nodokliem-un-nodevam)" 10.panta trešo daļu, [12.panta](http://likumi.lv/ta/id/33946-par-nodokliem-un-nodevam#p12) pirmās daļas 1., 2., 4., 5., 7., 9., 10.punktu, Ministru kabineta 2005.gada 28.jūnija noteikumu Nr.480 "Noteikumi par kārtību, kādā pašvaldība var uzlikt pašvaldības nodevas" 16.1 punktu

Izdarīt Jelgavas domes 2007.gada 28.decembra saistošajos noteikumos Nr.185 ”Par Jelgavas pilsētas pašvaldības nodevām” (turpmāk – noteikumi) šādus grozījumus:

1. Izteikt noteikumu I nodaļas “Vispārīgie noteikumi” 3.punktu šādā redakcijā:

„3. Dokumenti, kas saistīti ar nodevas samaksu, iesniedzami Jelgavas pilsētas domes administrācijas Klientu apkalpošanas centrā, izņemot noteikumu [12., 24.punktā](http://likumi.lv/doc.php?id=170695#p12) un 28.13.apakšpunktā noteikto nodevu, kuri iesniedzami Jelgavas pilsētas pašvaldības iestādē „Pilsētsaimniecība”.”

1. Izteikt noteikumu V nodaļas nosaukumu šādā redakcijā:

“Nodeva par būvatļaujas izdošanu un būvniecības ieceres akceptu”.

1. Aizstāt noteikumu V nodaļas 20.punktā vārdu “saņemšanu” ar vārdu “izdošanu”.
2. Papildināt noteikumu V nodaļu ar 201.punktu šādā redakcijā:

“201. Nodevas likme par būvniecības ieceres akceptu:

|  |  |  |
| --- | --- | --- |
| Nr.p.k. | Nodevas objekts | *euro* |
| 201.1. | Fiziskām personām: |  |
| 201.1.1. | Izdarot atzīmi paskaidrojuma rakstā | 10,00 |
| 201.1.2. | Izdarot atzīmi apliecinājuma kartē | 15,00 |
| 201.2. | Juridiskām personām: |  |
| 201.2.1. | Izdarot atzīmi paskaidrojuma rakstā | 15,00 |
| 201.2.2. | Izdarot atzīmi apliecinājuma kartē | 20,00 |

”

1. Papildināt noteikumu V nodaļas 21.punktu pēc vārda “Nodeva” ar vārdiem “par būvatļaujas izdošanu”.
2. Papildināt noteikumu V nodaļu ar 211.punktu šādā redakcijā:

“211. Nodeva par būvniecības ieceres akceptu jāsamaksā pirms dokumentu iesniegšanas. Ja Būvvalde pieņem lēmumu par atteikumu akceptēt ieceri par būvniecību, nodeva tiek atmaksāta. Ja būvniecības iecere ir akceptēta, bet netiek realizēta, iekasēto nodevu neatmaksā.”

1. Svītrot noteikumu V nodaļas 22.punktu.
2. Izteikt noteikumu VI nodaļas “Nodeva par suņu turēšanu” 24.punktu šādā redakcijā:

„24. Nodeva par suņa turēšanu, kurš sasniedzis 6 mēnešu vecumu, ir 6,00 *euro* gadā*.* Nodeva jāsamaksā katru gadu līdz 31.martam.”

1. Papildināt noteikumu VI nodaļu ar 241.punktu:

„241. Nodeva par suni, kurš iegādāts vai sasniedzis 6 mēnešu vecumu pēc 31.marta, jāsamaksā viena mēneša laikā proporcionāli atlikušo mēnešu skaitam, ieskaitot suņa reģistrācijas mēnesi.”

1. Izteikt noteikumu VI nodaļas 25.punktu šādā redakcijā:

„25. No nodevas samaksas atbrīvo:

25.1. personas ar I un II invaliditātes grupu, kā arī visas personas ar redzes invaliditāti,

25.2. personas, kuru suņi atrodas norobežotā īpašuma iekšējā teritorijā,

25.3. valsts iestādes, kuru darbībā tiek izmantoti dienesta suņi.”

1. Svītrot noteikumu VI nodaļas 26. un 27.punktu, VII nodaļas “Nodeva par pašvaldības oficiālo dokumentu un to apliecinātu kopiju saņemšanu” 28.11. un 28.12.apakšpunktu.
2. Izteikt noteikumu VII nodaļas 28.13.apakšpunktu šādā redakcijā:

|  |  |  |
| --- | --- | --- |
| 28.13. | arhīva izziņu no kapsētu reģistriem | 3,00 |

Jelgavas pilsētas domes priekšsēdētājs A.Rāviņš